Nariadenie Komisie (EHS) č. 2589/85
z 13. septembra 1985,
ktorým sa mení a dopĺňa nariadenie (EHS) č. 2264/69 o žiadostiach o náhradu pomoci poskytnutej členskými štátmi organizáciám výrobcov ovocia a zeleniny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], naposledy zmenené a doplnené nariadením (EHS) č. 1332/84 [2],
so zreteľom na nariadenie Rady (EHS) č. 449/69 z 11. marca 1969 o úhrade pomoci poskytnutej členskými štátmi organizáciám výrobcov ovocia a zeleniny [3], najmä jeho článok 7 ods. 3,
keďže nariadením Rady (EHS) č. 3284/83 [4] sa zmenili dojednania, podľa ktorých sa organizáciám výrobcov ovocia a zeleniny poskytuje pomoc;
keďže formuláre, na ktoré sa odkazuje v nariadení Komisie (EHS) č. 850/80 [5], by sa teda mali uviesť do súladu s týmito novými ustanoveniami;
keďže opatrenia ustanovené v tomto nariadení sú v súlade so stanoviskom Výboru Európskeho poľnohospodárskeho usmerňovacieho a záručného fondu,
PRIJALA TOTO NARIADENIE:
Jediný článok
Prílohy I a II k nariadeniu Komisie (EHS) č. 2264/69 [6] sa týmto nahrádzajú prílohami I a II k tomuto nariadeniu.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 13. septembra 1985